smcproject/ml-wiki-sentences huggingface dataset:
എന്നാൽ ഇന്ത്യക്കു് സ്വാതന്ത്ര്യം ലഭിച്ച്  65 വർഷം കഴിഞ്ഞിട്ടും വിഴിഞ്ഞം തുറമുഖം എന്ന വജ്രഖനി യാഥാർത്ഥ്യമാക്കാതിരിക്കാൻ വിഴിഞ്ഞം നിവാസികളെയും ലാൻകോ കോണ്ടാപ്പള്ളിയെയും, വെൽസ്പൺ കൺസോർഷ്യത്തയുമൊക്ക  മുമ്പിൽ നിർത്തി, ദുബായ് അടക്കമുള്ള വിദേശ തുറമുഖ ശക്തികൾക്കു് കഴിഞ്ഞു എന്നതാണു് ദുഖസത്യം.
ഒടുവിൽ 2024 ജൂലൈ മാസത്തിൽ ആദ്യത്തെ മദർഷിപ്പ് എത്തിച്ചേർന്നതോടെ വിഴിഞ്ഞം തുറമുഖം ഉത്ഘാടനം ചെയ്യപ്പെട്ടു.
* വിഴിഞ്ഞം അന്താരാഷ്ട്ര തുറമുഖം പ്രധാനപ്പെട്ട ആരാധനാലയങ്ങൾ ക്ഷേത്രങ്ങൾ ആഴിമല ശിവ ക്ഷേത്രം വിഴിഞ്ഞം ഭഗവതി ക്ഷേത്രം മുല്ലൂർ ശ്രീകൃഷ്ണ ശിവ ക്ഷേത്രം ശ്രീപൗർണമിക്കാവ് ദേവിക്ഷേത്രം, വെങ്ങാനൂർ മേലാങ്കോട് ദേവി ക്ഷേത്രം ക്രിസ്ത്യൻ പള്ളികൾ മസ്ജിദുകൾ അവലംബം ↑ ↑ പേജ് 1.
വിഴിഞ്ഞം മുന്നോട്ട്; മലയാള മനോരമ.
തൃശൂർ ഓഗസ്റ്റ് 2008 ബുധൻ വിഴിഞ്ഞം മസ്ജിദ് വിഴിഞ്ഞം തുറമുഖം Vizhinjam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അണ്ഡർ പെയിന്റിങ് ഇംഗ്ലീഷ് വിലാസം https://ml.wikipedia.org/wiki/Underpainting
എണ്ണച്ചായചിത്രം രചിക്കുമ്പോൾ പ്രഥമമായി നടത്തുന്ന വർണലേപനത്തെ അണ്ഡർ പെയിന്റിങ് എന്നു വിളിക്കുന്നു.
ഇതിന് ഡെഡ്കളറിംഗ് എന്നും പറയും.
നവോത്ഥാനകാലഘട്ടത്തിലാണ് ഈ രചനാസമ്പ്രദായത്തിന് പ്രാബല്യമുണ്ടായിരുന്നത്.
ഒരു എണ്ണച്ചായചിത്രം പൂർണമാക്കുന്നതിന് വിവിധഘട്ടങ്ങളുണ്ട്.
ഓരോ ഘട്ടവും പടിപടിയായി കടന്നും പലതരം സാങ്കേതികരീതികൾ കൈക്കൊണ്ടുമാണ് മുൻകാല ചിത്രകാരൻമാർ കലാസൃഷ്ടികൾക്കു പൂർത്തിവരുത്തിയിരുന്നത്.
രൂപം, ടോൺ, നിറം തുടങ്ങി ചിത്രത്തിന് അവശ്യം ഉണ്ടായിരിക്കേണ്ട ഘടകങ്ങളിൽ ഒന്നുമാത്രമേ ഒരു സമയത്ത് അവർ കൈകാര്യം ചെയ്തിരുന്നുള്ളൂ.
എന്നാൽ ഇന്ന് ചിത്രത്തിന് ആവശ്യമായ എല്ലാ നിറങ്ങളും ആദ്യമേ തന്നെ ഉപയോഗിക്കുന്ന രീതിയാണ് നിലവിലുള്ളത്.
വർണലേപനത്തിനു മുൻപുതന്നെ ചിത്രതലത്തിൽ വരയ്ക്കേണ്ട ചിത്രത്തിന്റെ രൂപരേഖ കരികൊണ്ടോ മഷികൊണ്ടോ തയ്യാറാക്കുന്നു.
ആദ്യം കരികൊണ്ടും പിന്നീട് മഷികൊണ്ടും ഈ രൂപരേഖ വ്യക്തമാക്കുന്നവരുണ്ട്.
അതിനുശേഷം വർണലേപനം ആരംഭിക്കുന്നു.
പ്രധാനമായി വെളുപ്പും (Flake white), കറുപ്പും (Ivory black) ആണ് അണ്ഡർ പെയിന്റിങിന് ഉപയോഗിക്കുക.
പ്രകൃതിദൃശ്യങ്ങൾ രചിക്കുമ്പോൾ നീലനിറം കൂടി ചേർത്തിരിക്കും.
കടുത്ത നിഴലുകൾക്ക് തനിക്കറുപ്പ് ലോലമായിട്ടും നിഴലിന്റെയും പ്രകാശത്തിന്റെയും ഏറ്റക്കുറവനുസരിച്ച് നീല, വെളുപ്പ്, കറുപ്പ് എന്നിവ വേണ്ടവിധം കൂട്ടിക്കലർത്തിയും ഉപയോഗിക്കാം.
ഈ കാരണത്താൽ ആദ്യമേതന്നെ ചിത്രത്തിലെ പ്രകാശവും നിഴലും വ്യക്തമായി വേർതിരിയുന്നു.
മേല്പറഞ്ഞ രീതിയിൽ അണ്ഡർപെയിന്റിങ് പൂർണമാക്കി, അത് ഉണങ്ങിക്കഴിഞ്ഞശേഷം പടിപടിയായി മറ്റു നിറങ്ങൾ ഉപയോഗിച്ച് ചിത്രം മുഴുമിപ്പിക്കുന്നു.
അണ്ഡർപെയിന്റിങിന് ഒരേ ചായങ്ങൾ തന്നെ ഉപയോഗിക്കണമെന്നു നിർബന്ധമില്ല.
വിഷയത്തിന്റെ വൈവിധ്യവും ചിത്രകാരന്റെ അഭിരുചിയും അനുസരിച്ച് നിറങ്ങൾ തിരഞ്ഞെടുക്കുന്നു.
മിക്കവാറും ശീതവർണങ്ങളാണ് (cool colours) തിരഞ്ഞെടുക്കുക.
ഉപരിലേപനത്തിന് ഈടുള്ള ഒരു അടിത്തറ എന്ന നിലയിൽ അണ്ഡർപെയിന്റിങിന് കഴിവതും മൺചായങ്ങൾ (earth colours) മാത്രം ഉപയോഗിക്കുന്ന കാര്യത്തിൽ ചിത്രകാരൻമാർ ശ്രദ്ധിച്ചിരുന്നു.
കാലപ്പഴക്കത്തിൽ രാസപ്രതിപ്രവർത്തനംമൂലം ചിത്രത്തിന് കേടു സംഭവിക്കാതിരിക്കുന്നതിന് ഇത് ഉപകരിക്കും.
അണ്ഡർ പെയിന്റിങിനു മുകളിൽ ഗ്ളേസ് ചെയ്യുന്നരീതി പുരാതന ചിത്രകാരൻമാരെല്ലാം സ്വീകരിച്ചിരുന്നു.
ചായം ടർപ്പന്റയിനും ലിൻസീഡ് എണ്ണയും കലർത്തി നേർത്തതാക്കിയശേഷം അണ്ഡർപെയിന്റിങിന്റെ മുകളിൽ പൂശുന്നു.
ഇതിന്റെ ചില ഭാഗങ്ങളിൽനിന്ന് പഞ്ഞിയോ തുണിയോ ഉപയോഗിച്ച് ചായം തുടച്ചെടുക്കുന്നു.
ക്യാൻവാസിന്റെ ചെറിയ കുഴികളിൽ ചായം തങ്ങിനില്ക്കും.
മറ്റു ഭാഗങ്ങളിൽ അണ്ഡർപെയിന്റിങിന്റെ ചായങ്ങൾ തെളിഞ്ഞുകാണും.
ഇങ്ങനെയാണ് ഗ്ലേസിങ് നടത്തുന്നത്.
ചിത്രത്തിലെ നിഴലും വെളിച്ചവും മുൻകൂട്ടി വേർതിരിക്കുക, ഉപരിലേപനത്തിന് ഈടുണ്ടാകത്തക്കവണ്ണം അടിസ്ഥാനമായി വർത്തിക്കുക, ഗ്ലേസിങ് മൂലം ചിത്രത്തിന്റെ ഭംഗി വർധിപ്പിക്കുവാൻ ഉപകരിക്കുക എന്നിവയാണ് അണ്ഡർപെയിന്റിങിന്റെ പ്രയോജനങ്ങൾ.
അവലംബം ഡെഡ്കളറിംഗ് ഡെഡ്കളറിംഗ് അണ്ഡർ പെയിന്റിങ് കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അണ്ഡർ പെയിന്റിങ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അത്‌ലെറ്റിക്സ് ഇംഗ്ലീഷ് വിലാസം https://ml.wikipedia.org/wiki/Athletics_(sport)
കായികാധ്വാനം ആവശ്യമായിവരുന്ന മത്സരം എന്നാണ് അത്‌ലെറ്റിക്സിന്റെ സാമാന്യാർഥം.
ഒരു സമ്മാനത്തിനുവേണ്ടി മത്സരിക്കുക എന്ന് അർഥം വരുന്ന അത് ലീൻ (Athlein) എന്ന ഗ്രീക്കു ശബ്ദത്തിൽനിന്നാണ് അത്‌ലെറ്റിക്സ് നിഷ്പന്നമായിട്ടുള്ളത്.
സമനിരപ്പായ സ്ഥലത്തുകൂടെയോ തടസ്സങ്ങളെ മറികടന്നോ ഓടുകയും ചാടുകയും ചെയ്യുക, ചില പദാർഥങ്ങൾ ചുഴറ്റി എറിയുക എന്നെല്ലാമുള്ള അർഥകല്പന ഇംഗ്ലീഷിൽ ഈ പദത്തിന് സിദ്ധിച്ചിരിക്കുന്നു.
ഈജിപ്റ്റ്കാരും മറ്റു മധ്യപൂർവദേശവാസികളും ക്രിസ്തുവിന് വളരെ നൂറ്റാണ്ടുകൾക്കു മുമ്പുതന്നെ കായികാഭ്യാസങ്ങളിൽ തത്പരരായിരുന്നു.
ബി.സി. 800-ന് അടുപ്പിച്ച് സംഘടിപ്പിക്കപ്പെട്ട ഒളിമ്പിക് കായികമത്സരങ്ങളെ സംബന്ധിച്ചതാണ് പ്രാചീനതമമായ ചരിത്രരേഖ.
വേഗം, ശക്തി, സാമർഥ്യം എന്നിവയ്ക്കും ചരിത്രാതീതകാലത്തുതന്നെ പ്രാധാന്യം കല്പിച്ചിരുന്നതായി ഹോമറിന്റെ ഇതിഹാസങ്ങളിലും യവന വീരേതിഹാസങ്ങളിലും കാണുന്നുണ്ട്.
ബി.സി. 1000-ത്തോടടുപ്പിച്ച് ടെയിൽടീൻ (Tailltean) രാജ്ഞിയുടെ സ്മരണയ്ക്കുവേണ്ടി അയർലണ്ടിൽ നടത്തിയിരുന്ന ടെയിൽടീൻ ഗെയിംസിൽകൂടെയാണ് അത് ലെറ്റിക്സ് സംഘടിതമായി രൂപംകൊണ്ടിട്ടുള്ളതെന്ന് കരുതപ്പെടുന്നു.
മാരത്തോൺ മത്സരം ബി.സി. 146-ന് മുൻപാണ് പ്രചാരത്തിൽ വന്നത്.
ബി.സി. 5-ആം ശതകത്തോടുകൂടി അമച്വർ, പ്രൊഫഷണൽ എന്ന വിഭജനം അത്‌ലെറ്റിക്സിൽ ഉണ്ടായിക്കഴിഞ്ഞിരുന്നു.
സാമ്പത്തികലക്ഷ്യം ഇല്ലാതെ, കേവലം കളിയിലുള്ള താത്പര്യവും വ്യക്തിപരമായ പ്രശസ്തി നേടുന്നതിനുള്ള ഔൽസുക്യവും കരുതി മത്സരിക്കുന്നവരാണ് അമച്വർ അത്‌ലെറ്റുകൾ.
തങ്ങളുടെ കായികശേഷിയും കളികളിലുള്ള സാമർഥ്യവും കൊണ്ട് കായികമത്സരങ്ങളെ ഉപജീവനമാർഗ്ഗമായി കണക്കാക്കുന്നവരാണ് പ്രൊഫഷണൽ അത്‌ലെറ്റുകൾ.
റോമിലെ ഗ്ളാഡിയേറ്റർമാർ പ്രൊഫഷണൽ അത് ലെറ്റുകൾക്ക് ഉദാഹരണമാണ്.
താഴ്ന്ന ജനവിഭാഗങ്ങളിൽനിന്നും അടിമകളിൽനിന്നുമാണ് ഇവരെ ഏറിയകൂറും തിരഞ്ഞെടുത്തിരുന്നത്.
ഈ പ്രൊഫഷണൽ അത് ലെറ്റുകൾ ഒളിമ്പിക് മത്സരങ്ങളിൽ പ്രശസ്തി നേടി.
ഇത്തരം കായികമത്സരക്കാരുടെ പ്രവർത്തനങ്ങളും അഴിമതികളും നിമിത്തം എ.ഡി. 394-ൽ തിയോഡോഷ്യസ് ചക്രവർത്തി ഒളിമ്പിക് മത്സരങ്ങൾ അവസാനിപ്പിച്ചുകൊണ്ട് കല്പന പുറപ്പെടുവിച്ചു.
അമച്വർമാർ ആണ് അത് ലെറ്റിക്സിൽ പങ്കെടുക്കുകയും വിജയം നേടുകയും ഒരു നല്ലപങ്ക് ലോകറെക്കാർഡുകൾ സ്ഥാപിക്കുകയും ചെയ്തിട്ടുള്ളത്.
അമച്വർ അത് ലെറ്റുകൾ സമ്മാനപ്പണത്തിനുവേണ്ടി പ്രൊഫഷണൽ കളിക്കാരുമായി മത്സരിച്ചാൽ അവരുടെ അമച്വർ പദവി നഷ്ടപ്പെടുന്നു.
റോമാ സാമ്രാജ്യത്തിന്റെ പതനത്തോടുകൂടി (എ.ഡി. 5-ആം ശതകം) അത്‌ലെറ്റിക്സിന്റെ പതനവും ആരംഭിച്ചു.
19- ശതകംവരെ ഈ അവസ്ഥ തുടർന്നു.
മധ്യകാലഘട്ടത്തിൽ പാശ്ചാത്യദേശങ്ങളിൽ മതാഘോഷങ്ങളോടനുബന്ധിച്ചും വിളവെടുപ്പുത്സവങ്ങളുടെ ഭാഗമായും ചില മത്സരങ്ങൾ നടത്തപ്പെട്ടിരുന്നു.
ഗ്രാമങ്ങൾ തമ്മിലും സ്ഥാപനങ്ങൾ തമ്മിലും അന്നു നടത്തിയിരുന്ന മത്സരപ്പന്തുകളി ഇന്നത്തെ ഫുട്ബാൾ, ബേസ്ബാൾ, ടെന്നീസ് എന്നിവയുടെ മുന്നോടിയായിരുന്നു.
ഇങ്ങനെ മതപരവും സാമൂഹികവുമായ ആഘോഷങ്ങളുടെ ഭാഗമായുള്ള മത്സരപ്പന്തുകളികളും മറ്റും പണ്ടുമുതൽക്കേ ഇന്ത്യയിലും പൊതുവേ നടത്തപ്പെട്ടുവന്നു.
ഓണക്കാലത്ത് കേരളത്തിലെങ്ങും നടത്തപ്പെടാറുള്ള ഓണപ്പന്തുകളി (തലപ്പന്തുകളി, കുഴിപ്പന്തുകളി മുതലായവ) ഇതിനുദാഹരണമാണ്.
ഇംഗ്ലണ്ടിൽ 15-ഉം 16-ഉം ശതകങ്ങളിൽ കായികമത്സരങ്ങൾക്ക് കുറച്ചു പ്രചാരമുണ്ടായി.
ഹെന്ട്രി എട്ടാമൻ (1491-1547) ഒരു കായികാഭ്യാസകുതുകി ആയിരുന്നു.
ഇക്കാലത്ത് ഇംഗ്ലണ്ടിൽ ഒട്ടാകെ ഹൈലാൻഡ് വിനോദങ്ങൾ (Highland games) എന്ന പേരിൽ കായികവിനോദാഭിരുചി വളർത്താനുതകുന്ന പ്രസ്ഥാനങ്ങൾ പ്രചരിച്ചു.
വ്യാവസായിക വിപ്ലവത്തിന്റെ (1760)യും, തോമസ് ആർനോൾഡ് ഇംഗ്ലീഷ് പബ്ലിക് സ്കൂളുകളിൽ കായികാഭ്യാസം ഒരു സാധാരണ പാഠ്യേതരവിഷയമാക്കിയതിന്റെ(1830)യും ഫലമായി വിക്ടോറിയൻ കാലഘട്ടത്തിൽ കായികാഭ്യാസരംഗത്തുണ്ടായ നവോത്ഥാനം 1896-ൽ ആഥൻസിൽ ഒളിമ്പിക് മത്സരങ്ങൾ പുനരാരംഭിക്കുന്നതിന് വഴിതെളിച്ചു.
19-ആം ശതകത്തിന്റെ മധ്യത്തോടെ അമച്വർ അത്‌ലെറ്റിക്സ് (Amateur athletics) ബ്രിട്ടിഷ് ദ്വീപുകളിലെ മിക്ക സർവകലാശാലാകേന്ദ്രങ്ങളും ആരംഭിച്ചു കഴിഞ്ഞിരുന്നു.
ഏതാണ്ട് ഈ കാലഘട്ടത്തിൽ മിക്ക യൂറോപ്യൻ രാജ്യങ്ങളിലും അവരുടെ സമുദ്രാന്തര ഡൊമിനിയനുകളിലും അമേരിക്കയിലും കായികാഭ്യാസകൗതുകം സാർവത്രികമായി പരന്നു.
അത് ലെറ്റുകൾക്ക് ശാരീരികമായ ശിക്ഷണത്തോടൊപ്പം തന്നെ മാനസികമായ തയ്യാറെടുപ്പുകൾക്കും പുരാതന ഗ്രീസിൽ സന്ദർഭം നല്കിയിരുന്നു.
പ്രത്യേക ആഹാരക്രമങ്ങളും ബ്രഹ്മചര്യവും പരിശീലനകാലത്ത് നിർബന്ധമാക്കിയിരുന്നു.
അത് ലെറ്റുകൾ ഓട്ടം, ചാട്ടം, ജാവലിൻത്രോ, ഡിസ്കസ്ത്രോ, ബോക്സിങ്, ഗുസ്തി എന്നിവയിൽ അഭ്യസനം നടത്തുന്നതോടൊപ്പം മാംസപേശികൾ ദൃഢപ്പെടുത്തുന്നതിന് ഭാരോദ്വഹനം, ഇരുമ്പുകമ്പി വളയ്ക്കൽ, കാളയെമെരുക്കൽ എന്നിവയും പരിശീലിച്ചിരുന്നു.
സ്ത്രീകളെ മത്സരങ്ങളിൽ പങ്കെടുപ്പിച്ചിരുന്നില്ലെന്നു മാത്രമല്ല, പ്രേക്ഷകവിഭാഗത്തിൽപോലും ഉൾപ്പെടുത്തിയിരുന്നില്ല.
മത്സരങ്ങൾക്കുമുമ്പ് അത്‌ലെറ്റുകൾ മതപരമായ ചടങ്ങുകൾ ആചരിക്കാറുണ്ടായിരുന്നു.
കളിക്കാരുടെ സാങ്കേതികപരിജ്ഞാനത്തിനും പ്രത്യേക വിഭാഗം കളികളിലുള്ള പ്രാഗല്ഭ്യത്തിനുമാണ് കായികബലത്തേക്കാൾ ഇന്ന് പ്രാധാന്യം നല്കുന്നത്.
ഗോൾഫ് , ബേസ്ബാൾ, ക്രിക്കറ്റ് എന്നീയിനങ്ങളിലെല്ലാം തന്നെ സാങ്കേതിക പരിജ്ഞാനത്തിനാണ് പ്രാധാന്യം.
കളികളിൽ പങ്കെടുക്കുന്നവരെ മാനസികമായും ശാരീരികമായും ചിട്ടപ്പെടുത്തുകയാണ് ആധുനിക പരിശീലനത്തിന്റെയും ഉദ്ദേശ്യം.
കായികശിക്ഷണ(Physical education)ത്തിനുള്ള ഒരു വകുപ്പ് ആദ്യമായി ആരംഭിച്ചത് ഫ്രാൻസാണ്.
1958-ൽ ഇത് ഒരു പ്രത്യേക മന്ത്രാലയത്തിന്റെ (ഹൈക്കമ്മീഷൻ ഫോർ ദ് യൂത്ത് ആൻഡ് സ്പോർട്ട്സ്)കീഴിലാക്കുകയുണ്ടായി.
ഇന്ന് എല്ലാ സംഘടനകളോടും വിദ്യാഭ്യാസ സ്ഥാപനങ്ങളോടും ചേർന്ന് കായികശിക്ഷണവകുപ്പും പ്രവർത്തിക്കുന്നുണ്ട്.
മത്സരരംഗത്തുനിന്നും പിൻമാറുന്ന പ്രൊഫഷണൽ അത് ലെറ്റുകളാണ് സാധാരണയായി ചെറുപ്പക്കാരുടെ പരിശീലകന്മാരായി മാറുന്നത്.
പരിശീലനം തുടങ്ങുന്നതിനുമുമ്പും പരിശീലനകാലത്തും അത്‌ലെറ്റുകൾക്ക് വൈദ്യപരിശോധനയും പരിചരണവും ലഭിക്കുന്നു.
കായികമത്സരങ്ങളുടെ കൂട്ടത്തിൽ ഏറ്റവും അധികം പരിശീലനം ആവശ്യമായത് ഓട്ടത്തിനാണ്.
ബാറ്റ്മിന്റൻ, ക്രിക്കറ്റ് എന്നിവയിൽ ഓരോ അത് ലെറ്റിനേയും പ്രത്യേകം പ്രത്യേകം പരിശീലിപ്പിച്ചതിനുശേഷമാണ് ഒന്നിച്ചു കളിക്കാൻ അനുവദിക്കുന്നത്.
അത്‌ലെറ്റിക് സംഘടനകൾ
19-ആം ശതകത്തിന്റെ ഉത്തരാർധത്തിലാണ് അത് ലെറ്റിക് സംഘടനകൾ രൂപംകൊണ്ടു തുടങ്ങിയത്.
1880-ൽ ബ്രിട്ടനിൽ അമച്യുർ അത്‌ലെറ്റിക് അസോസിയേഷൻ (A.A.A) രൂപംകൊണ്ടു.
1887-ൽ ന്യൂസിലൻഡ് അമച്യുർ അത്‌ലെറ്റിക് അസോസിയേഷനും 1888-ൽ ബൽജിയത്തിലും 1895-ൽ ദക്ഷിണാഫ്രിക്കയിലും സ്വീഡനിലും 1897-ൽ ആസ്ട്രേലിയ , ചെക്കോസ്ലവാക്യ, ഗ്രീസ് , ഹംഗറി എന്നീ രാജ്യങ്ങളിലും 1898-ൽ ഇറ്റലിയിലും ജർമനിയിലും അത്‌ലെറ്റിക് അസോസിയേഷനുകൾ രൂപമെടുത്തു.
1912-ൽ അന്താരാഷ്ട്ര അത്‌ലെറ്റിക് ഫെഡറേഷൻ സ്ഥാപിതമായി.
വിവിധ ദേശീയമാനദണ്ഡങ്ങൾ അടിസ്ഥാനമാക്കിയുള്ള പ്രൊഫഷണൽ അത്‌ലെറ്റിക്സ്, വിമൻസ് അമച്വർ അത്‌ലെറ്റിക്സ്, സ്കൂൾ അത്‌ലെറ്റിക്സ്, ജൂനിയർ അത്‌ലെറ്റിക്സ് എന്നിങ്ങനെ വിവിധ ഘടകങ്ങൾ ഇതിൽ പെടുന്നു.
ഈജിപ്റ്റിലും ഗ്രീസിലും എന്നപോലെ ഇന്ത്യയിലും വേദങ്ങളുടെ കാലത്തുതന്നെ ശരീരപോഷണത്തിന് പ്രാധാന്യം കല്പിച്ചിരുന്നുവെന്ന് ശാസ്ത്രങ്ങളും ഇതിഹാസങ്ങളും തെളിയിക്കുന്നു.
അസ്ത്രപ്രയോഗം, വെടിവയ്പ്, വാൾപ്പയറ്റ്, കുതിരയോട്ടം, നായാട്ട് തുടങ്ങിയ മത്സരങ്ങൾ യുദ്ധസംബന്ധിയായ അവയുടെ പ്രയോജനത്തെ കണക്കാക്കി രാജാക്കന്മാരും നാടുവാഴികളും പ്രോത്സാഹിപ്പിച്ചിരുന്നു.
ഇന്ത്യയിൽ ഒളിമ്പിക് പ്രസ്ഥാനം ആദ്യമായി ഉടലെടുത്തത് 1928-ലാണ്.
1946-ൽ അമച്വർ അത്‌ലെറ്റിക്സ് ഫെഡറേഷൻ ഒഫ് ഇന്ത്യ നിലവിൽവന്നു.
ഗുരുദത്ത് സോന്ധിയാണ് ഇന്ത്യൻ അത്‌ലെറ്റിക്സിന്റെ പിതാവ്.
അമച്വർ അത്‌ലെറ്റിക് ഫെഡറേഷൻ ഒഫ് ഇന്ത്യയുടെ മേൽനോട്ടത്തിലും 1960-ൽ സ്ഥാപിച്ച നാഷണൽ ഇൻസ്റ്റിറ്റ്യൂട്ട് ഒഫ് സ്പോർട്ട്സിന്റെ സഹകരണത്തിലും ഇന്ത്യയിൽ അത് ലെറ്റിക്സ് ഗണ്യമായ പുരോഗതി നേടി.
വർഷംതോറും അന്തർസംസ്ഥാനമീറ്റുകളും അഖിലേന്ത്യാ ഓപ്പൺ മീറ്റുകളും സംഘടിപ്പിക്കാറുണ്ട്.
പ്രതിരോധം, പോലീസ് , റെയിൽവേ, കമ്പിത്തപാൽ, സിവിൽ സർവീസ് എന്നീ വകുപ്പുകളും സർവകലാശാലകളും മറ്റു വിദ്യാഭ്യാസ സ്ഥാപനങ്ങളും എല്ലാ വർഷങ്ങളിലും അത്‌ലെറ്റിക് മത്സരങ്ങൾ സംഘടിപ്പിക്കുന്നുണ്ട്.
മറ്റു സംസ്ഥാനങ്ങളിലെപ്പോലെ കേരളത്തിലും സംസ്ഥാന സ്പോർട്ട്സ് കൌൺസിലിന്റെ കീഴിൽ ഒരു അമച്വർ അത് ലെറ്റിക്സ് അസോസിയേഷൻ രൂപവത്കരിക്കപ്പെട്ടിട്ടുണ്ട്.
ഇത് അമച്വർ അത്‌ലെറ്റിക്സ് ഫെഡറേഷൻ ഒഫ് ഇന്ത്യയുമായി ബന്ധപ്പെട്ടിരിക്കുന്നു.
ഈ സംഘടനയുടെ കീഴിൽ എല്ലാ ജില്ലകളിലും പ്രത്യേകം പ്രത്യേകം അസോസിയേഷനുകളുണ്ട്.
ഏറ് മത്സരങ്ങൾ (ജാവലിൻ, ഡിസ്കസ്, ഹാമർ), ഓട്ടമത്സരങ്ങൾ, കുതിരപ്പന്തയം (Steeple Chasing), ചാട്ടമത്സരങ്ങൾ, നടപ്പ് മത്സരങ്ങൾ, ഭാരോദ്വഹനം എന്നിവയാണ് പ്രധാനപ്പെട്ട കായികാഭ്യാസയിനങ്ങൾ.
പുറംകണ്ണികൾ അത്‌ലെറ്റിക്സ് ചിത്രങ്ങൾ ഇന്ത്യൻ അത്‌ലെറ്റ് അത്‌ലെറ്റിക്സ് ട്രാക് ആൻഡ് ഫീൽഡ് ഉപകരണങ്ങൾ ഏഷ്യൻ അത്‌ലെറ്റിക്സ് അസോസിയേഷൻ ഉഷ സ്കൂൾ ഒഫ് അത്‌ലെറ്റിക്സ് കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അത്‌ലെറ്റിക്സ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പ്ലാശനാൽ
കേരളത്തിലെ കോട്ടയം ജില്ലയിലെ ഒരു ചെറിയ ഗ്രാമമാണ് പ്ലാശനാൽ .
ഈരാറ്റുപേട്ട പട്ടണത്തിൽ നിന്ന് ഏകദേശം 4 കിലോമീറ്റർ വടക്കു പടിഞ്ഞാറായി ഇത് സ്ഥിതിചെയ്യുന്നു.
വിദ്യാഭ്യാസ സ്ഥാപനങ്ങൾ സെൻ്റ് ആന്റണീസ് ഹയർ സെക്കൻഡറി സ്കൂൾ സർക്കാർ ലോവർ പ്രൈമറി സ്കൂൾ പ്ലാശനാൽ നഴ്സറി സ്കൂൾ അവലംബം ↑
ചെയർമാൻ മാവോയുടെ വചനങ്ങൾ ഇംഗ്ലീഷ് വിലാസം https://ml.wikipedia.org/wiki/Quotations_from_Chairman_Mao
ചൈനീസ് വിപ്ലവ നായകൻ മാവോ സേതൂങ്ങിന്റെ പ്രസംഗങ്ങൾ, രചനകൾ തുടങ്ങിയവയിൽ നിന്നും തെരഞ്ഞെടുത്ത ഭാഗങ്ങൾ ഉൾക്കൊള്ളിച്ച് പ്രസിദ്ധീകരിച്ച കൃതിയാണ് ചെയർമാൻ മാവോയുടെ വചനങ്ങൾ (simplified Chinese: 毛主席语录; traditional Chinese: 毛主席語錄; pinyin: Máo zhǔxí yǔlù).
പാശ്ചാത്യ ലോകത്ത് ഈ കൃതി ചുവന്ന ചെറിയ പുസ്തകം (ദി ലിറ്റിൽ റെഡ് ബുക്ക്) എന്ന പേരിൽ അറിയപ്പെടുന്നു.
ചുവന്ന പുറംചട്ടയോടുകൂടി, കയ്യിലൊതുങ്ങാവുന്ന വലിപ്പത്തിൽ 1964 ൽ ചൈനീസ് ഗവൺമെന്റ് അച്ചടിച്ച് പ്രസിദ്ധീകരിച്ച മാവോ വചനങ്ങൾ, ലോകത്ത് ഏറ്റവുമധികം അച്ചടിക്കപ്പെട്ട പുസ്തകങ്ങളിലൊന്നാണ്.
33 വിഭാഗങ്ങളിലായി മാവോയുടെ 427 ഉദ്ധരണികൾ സമാഹരിച്ച് മാവോയിസ്റ്റ് കമ്മ്യൂണിസ്റ്റ് നിലപാടുകളായി  ഈ പുസ്തകത്തിൽ  അവതരിപ്പിച്ചിരിക്കുന്നു.
വിപ്ലവപ്രയോഗങ്ങളുടെ വിശദീകരണത്തിനുപുറമേ, രാജ്യസ്നേഹം, അച്ചടക്കം, സ്ത്രീവിവേചനം തുടങ്ങി സാമൂഹ്യ - രാഷ്ട്രീയ ജീവിതത്തിന്റെ വിവിധവശങ്ങളെ സംബന്ധിച്ച അദ്ദേഹത്തിന്റെ കാഴ്ചപ്പാടുകളാണ് ഇതിലുള്ളത്.
"അധികാരം തോക്കിൻ കുഴലിലൂടെ" തുടങ്ങിയ മാവോയുടെ പ്രസിദ്ധമായ പ്രസ്താവനകളും ഈ പുസ്തകത്തിലടങ്ങിയിരിക്കുന്നു.
സാസ്കാരികവിപ്ലവകാലത്ത് മാവോ വചനങ്ങൾ  ചൈനയിൽ  ഏറ്റവുമധികം പ്രചരിപ്പിക്കപ്പെട്ടു.
ഈ പുസ്തകം കൈവശമില്ലാത്തവരെ പാർട്ടിവിരുദ്ധരായി കാണുന്ന പതിവും അക്കാലത്തുണ്ടായിരുന്നു.
അവലംബം ↑ {{ citation }} : Check date values in: | accessdate= ( help ) 1 2 {{ citation }} : Check date values in: | accessdate= ( help ) ↑ {{ citation }} : Check date values in: | accessdate= ( help ) ↑ {{ citation }} : Check date values in: | accessdate= ( help )
അന്ന മാർത്ത ഫുള്ളർട്ടൺ
അന്ന മാർത്ത ഫുള്ളർട്ടൺ (ആഗസ്റ്റ് 16, 1853 - സെപ്റ്റംബർ 16, 1938) ഇന്ത്യയിൽ ജനിച്ച ഒരു അമേരിക്കൻ ഭിഷഗ്വരയുന്മ് മെഡിക്കൽ അധ്യാപകയുമായിരുന്നു.
ഇംഗ്ലീഷ്: Anna Martha Fullerton.
അന്ന മാർത്ത ഫുള്ളർട്ടൺ ജനിച്ചത് ആഗ്രയിലാണ് , അമേരിക്കൻ പ്രെസ്ബിറ്റീരിയൻ മിഷനറിമാരായ റവ.
റോബർട്ട് സ്റ്റുവാർട്ട് ഫുള്ളർട്ടണും മാർത്ത വൈറ്റ് ഫുള്ളർട്ടണും പിറന്ന എഴു മക്കളിൽ ആദ്യത്തേത് അന്നയായിരുന്നു അവളുടെ അച്ഛൻ മരിക്കുമ്പോൾ അവൾക്ക് 12 വയസ്സായിരുന്നു, അവൾ വിധവയായ അമ്മയ്ക്കും ഇളയ സഹോദരങ്ങൾക്കും ഒപ്പം ഫിലാഡൽഫിയയിലേക്ക് മാറി.
അവൾ അധ്യാപികയായി പരിശീലിച്ചു, തുടർന്ന് പെൻസിൽവാനിയയിലെ വുമൺസ് മെഡിക്കൽ കോളേജിൽ ചേർന്നു, ഡോ. അന്ന ബ്രൂമോളിന്റെ കീഴിൽ പ്രസവചികിത്സ പഠിക്കുകയും 1882 ൽ മെഡിക്കൽ ബിരുദം നേടുകയും ചെയ്തു.
അവളുടെ സഹോദരന്മാരിൽ ഒരാൾ തത്ത്വചിന്തകനും മനഃശാസ്ത്രജ്ഞനുമായ ജോർജ്ജ് സ്റ്റുവർട്ട് ഫുള്ളർട്ടൺ ആയിരുന്നു.
The title page of Nursing in Abdominal Surgery and Diseases of Women (1891) by Anna M. Fullerton, M. D. ഔദ്യോഗിക ജീവിതം
ബിരുദം നേടിയ ശേഷം, ഒബ്‌സ്റ്റട്രിക്‌സ്, ഗൈനക്കോളജി കോഴ്‌സുകൾ പഠിപ്പിക്കുകയും മുതൽ 1896 വരെ ഫിലാഡൽഫിയയിലെ വുമൺസ് ഹോസ്പിറ്റലിന്റെ ഫിസിഷ്യൻ ഇൻ-ചാർജ്ജ് ആയിരിക്കുകയും പെൻസിൽവാനിയയിലെ വിമൻസ് മെഡിക്കൽ കോളേജിലെ ഫാക്കൽറ്റി അംഗമായിരിക്കുകയും ചെയ്തു ഫിലാഡൽഫിയയിൽ ഏതാനും വർഷം സ്വകാര്യ പ്രാക്ടീസ് നടത്തിയിരുന്ന അവർ, 1899-ൽ ഇന്ത്യയിൽ തിരിച്ചെത്തി, ഇന്ത്യയിലെ സ്ത്രീകൾക്കായുള്ള ആദ്യത്തെ മെഡിക്കൽ സ്കൂളായ ലുധിയാനയിലെ ക്രിസ്ത്യൻ മെഡിക്കൽ കോളേജിൽ പഠിപ്പിക്കുകയായിരുന്നു ലക്ഷ്യം.
1902-ൽ അവളും സഹോദരി മേരിയും ഫണ്ട് സ്വരൂപിക്കുന്നതിനും ഫത്തേഗഢിൽ ഒരു ആശുപത്രി സ്ഥാപിക്കുന്നതിനുമായി പ്രവർത്തിക്കാൻ തുടങ്ങി.
സ്ത്രീകൾക്കും കുട്ടികൾക്കുമായി ഫുള്ളർട്ടൺ മെമ്മോറിയൽ ഹോസ്പിറ്റൽ 1907-ൽ ആരംഭിച്ചു.
ഫുല്ലെർട്ടൺ രണ്ട് നഴ്സിംഗ് പാഠപുസ്തകങ്ങൾ എഴുതി: എ ഹാൻഡ്ബുക്ക് ഓഫ് ഒബ്സ്റ്റെട്രിക്കൽ നർസിങ് ഫോർ നർസസ് ആൻഡ് മദേഴ്സ് (1891), നഴ്‌സിംഗ് ഇൻ അബ്ഡോമിനൽ സർജറി ആൻഡ് ഡിസീസസ് ഒഫ് വിമൻ.
ഇന്ത്യയിലെ സ്‌കൂൾ കുട്ടികൾക്കായി, ദി ഹ്യൂമൻ ബോഡി ആൻഡ് ഹൗ ടു ടേക്ക് കെയർ ഓഫ് ഇറ്റ് എന്ന ആരോഗ്യ പാഠപുസ്തകവും അവർ എഴുതി.
1900-ൽ വിമൻസ് മെഡിക്കൽ കോളേജ് ഓഫ് പെൻസിൽവാനിയ അസോസിയേഷൻ കോൺഫറൻസിനായി "മിഷനറി വർക്ക് ആൻഡ് പബ്ലിക് ഹെൽത്ത്" എന്ന വിഷയത്തിൽ അവർ എഴുതുകയുണ്ടായി.
അതേ വർഷം, അവളുടെ "ദി വുമൺ ഫിസിഷ്യൻ ഇൻ ഇന്ത്യ" എന്ന പ്രബന്ധം കോളേജിന്റെ പൂർവ്വ വിദ്യാർത്ഥി ജേണലിൽ പ്രസിദ്ധീകരിച്ചു.
ഫുള്ളർട്ടണും അവളുടെ സഹോദരി മേരിയും 1911-ൽ ഡെറാഡൂണിലേക്ക് താമസം മാറ്റി.
അവൾ അവിടെ വൈദ്യശാസ്ത്രവും മിഡ്‌വൈഫറിയും തുടർന്നു.
1911-ൽ, അന്ന കണക്റ്റിക്കട്ടിലെ ഹാർട്ട്ഫോർഡിൽ ഏതാനും മാസങ്ങൾ, മരണക്കിടക്കിയിലായിരുന്ന തന്റെ സഹോദരൻ എഡ്വേർഡിനെ പരിചരിച്ചു.
അവളുടെ സഹോദരി മേരി 1931-ൽ മരിച്ചു, അന്ന  1938-ൽ 85-ാം വയസ്സിൽ ഡെറാഡൂണിൽ വച്ച് മരിച്ചു.
ഡ്രെക്‌സൽ യൂണിവേഴ്‌സിറ്റി , പ്രെസ്ബിറ്റീരിയൻ ഹിസ്റ്റോറിക്കൽ സൊസൈറ്റി എന്നിവയുടെ ശേഖരത്തിലാണ് അവളുടെ പ്രബന്ധങ്ങൾ ഉള്ളത് റഫറൻസുകൾ ↑ ↑ {{ cite book }} :  CS1 maint: location missing publisher ( link ) ↑ ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ Anna M. Fullerton (May 3, 1893).
"Woman in medicine: Her duties and responsibilities" , An address to the graduates of the Woman's Medical College of Pennsylvania.
↑ {{ cite news }} : Empty citation ( help ) ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ {{ cite book }} :  CS1 maint: location missing publisher ( link ) ↑ ↑ {{ cite news }} : Empty citation ( help ) ↑ ↑ ↑ Fullerton, Anna M. "Missionary Work and Public Health" , Transactions of the Twenty-Fifth Annual Meeting of the Alumnae Association of the Woman's Medical College of Pennsylvania May 17th and 18th, 1900.
↑ ↑ ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ ↑ ↑ Guide to the Anna Martha Fullerton Papers Archived 2023-01-15 at the Wayback Machine .
, Presbyterian Historical Society.
അന്ന റോസ് ഇംഗ്ലീഷ് വിലാസം https://ml.wikipedia.org/wiki/Anna_Rose
ഓസ്ട്രേലിയൻ എഴുത്തുകാരിയും ആക്ടിവിസ്റ്റും പരിസ്ഥിതി പ്രവർത്തകയുമാണ് അന്ന റോസ് (ജനനം: ഏപ്രിൽ 14, 1983).
2006 അവസാനത്തിൽ അമൻ‌ഡ മക്കെൻ‌സിക്കൊപ്പം ഓസ്‌ട്രേലിയൻ യൂത്ത് ക്ലൈമറ്റ് കോളിഷൻ (എ.വൈ.സി.സി) സ്ഥാപിച്ചു.
ഐ ക്യാൻ ചേഞ്ച് യുവർ മൈൻഡ് ഓൺ ക്ലൈമറ്റ് ചേഞ്ച് എന്ന എബിസി ഡോക്യുമെന്ററിയിൽ 2012 ൽ അവർ അഭിനയിച്ചു.
അവരുടെ ആദ്യത്തെ മുഴുനീള പുസ്തകം മാഡ്‌ലാന്റ്സ്: എ ജേണി ടു ചേഞ്ച് ദി മൈൻഡ് ഓഫ് എ ക്ലൈമറ്റ് സ്കെപ്റ്റിക് പ്രസിദ്ധീകരിച്ചു.
ഡബ്ല്യുഡബ്ല്യുഎഫ്-ഓസ്‌ട്രേലിയയുടെ ഗവർണറും ഓസ്‌ട്രേലിയൻ ജിയോഗ്രാഫിക് സൊസൈറ്റിയുടെ ഉപദേശക സമിതി അംഗവും മുൻ മൈർ ഫൗണ്ടേഷൻ ഇന്നൊവേഷൻ ഫെലോയുമായ റോസ് നിലവിൽ ഫാർമേഴ്‌സ് ഫോർ ക്ലൈമറ്റ് ആക്ഷന്റെ ഡയറക്ടർ ബോർഡിൽ ഇരിക്കുന്നത്.
എൻ‌എസ്‌ഡബ്ല്യുവിലെ ന്യൂകാസ്റ്റിലിൽ ജനിച്ച റോസ് 2001 ൽ മെറുവതർ ഹൈസ്‌കൂളിൽ നിന്ന് ബിരുദം നേടി.
സിഡ്‌നി യൂണിവേഴ്‌സിറ്റിയിൽ നിന്ന് ഡിസ്റ്റിംഗ്ഷനുമായി സ്‌കോളർഷിപ്പ് നേടി.
2008 ൽ ലോ (ഒന്നാം ക്ലാസ് ഓണേഴ്സ്), ആർട്സ് എന്നിവയിൽ ബിരുദം നേടി.
പഠനകാലത്ത് മെകോംഗ് ഡെൽറ്റയിലെ ഡിപ്പാർട്ട്‌മെന്റ് ഓഫ് ജിയോഗ്രഫിസ് സൗത്ത് ഈസ്റ്റ് ഏഷ്യൻ ഫീൽഡ് സ്‌കൂളിന്റെ ഭാഗമായിരുന്നു.
അവസാന വർഷത്തിൽ ന്യൂയോർക്കിലെ അപ്‌സ്റ്റേറ്റിലെ കോർണെൽ സർവ്വകലാശാലയിലേക്ക് മാറി.
2009 ൽ യങ് അലൂമ്നി അവാർഡ് ഫോർ അച്ചീവ്മെന്റ് റോസിന് ലഭിച്ചു.
അവാർഡുകളും ബഹുമതികളും 2007-2008 - ഇന്റർനാഷണൽ യൂത്ത് ഫൗണ്ടേഷൻ ഫെലോഷിപ്പ് 2008 - Delegate, Prime Minister's Australia 2020 Summit 2008-2009 - ഓസ്‌ട്രേലിയൻ ഡാവോസ് കണക്ഷനിൽ നിന്നുള്ള ഓസ്‌ട്രേലിയൻ ലീഡർഷിപ്പ് അവാർഡ് 2009 - യൂണിവേഴ്‌സിറ്റി ഓഫ് സിഡ്‌നി യംഗ് അലുമ്‌നി അവാർഡ് ഫോർ അച്ചീവ്മെന്റ് 2010 - സിഡ്നി മോണിംഗ് ഹെറാൾഡ് '100 മോസ്റ്റ് ഇൻഫ്ളൂവൻഷ്യൽ സിഡ്‌നിസൈഡേഴ്സ്' 2010 - സിയറ ക്ലബ് എർത്ത്കെയർ അവാർഡ് ഫോർ ഇന്റർനാഷണൽ എൻവിയോൺമെന്റൽ പ്രൊട്ടക്ഷൻ 2011 - സിഡ്നി മോണിംഗ് ഹെറാൾഡ് '50 മോസ്റ്റ് പവർഫുൾ പീപ്പിൾ ഇൻ NSW' 2011 - ഓസ്‌ട്രേലിയൻ / ഐബി‌എം എക്സ്പേർട്ട് കോൺട്രിബ്യൂട്ടർ, Shaping Our Future Series 2014 - ഓസ്‌ട്രേലിയൻ ജിയോഗ്രാഫിക് സൊസൈറ്റിസ് കൺസർവനിസ്റ്റ് ഓഫ് ദ ഇയർ 2015 - ACT ഓസ്‌ട്രേലിയൻ ഓഫ് ദ ഇയർ നോമിനി 2019 - AFR വുമൺ ഓഫ് ഇൻഫ്ലുവൻസ് അവലംബം പുറംകണ്ണികൾ Public comment on the ABC TV program I can change your mind about climate change Sydney Morning Herald, 28 April 2012.
How people resist changing their minds 'The Conversation', 27 April 2012.
നെല്ലാപ്പാറ
കേരളത്തിലെ ഇടുക്കി ജില്ലയിലെ തൊടുപുഴ ബ്ലോക്കിലുൾപ്പെട്ട ഒരു ചെറിയ ഗ്രാമമാണ് നെല്ലാപ്പാറ .
കരിങ്കുന്നം ഗ്രാമപഞ്ചായത്തിന്റെ കീഴിലാണ് ഇത് വരുന്നത്.
ജില്ലാ ആസ്ഥാനമായ പൈനാവിന് 37 കിലോമീറ്റർ പടിഞ്ഞാറായി ഇത് സ്ഥിതി ചെയ്യുന്നു.
തൊടുപുഴയിൽ നിന്ന് ഇവിടേയ്ക്ക് ഏകദേശം 10 കിലോമീറ്റർ ദൂരമുണ്ട്.
തൊടുപുഴ, കുറിഞ്ഞി, വെങ്ങല്ലൂർ , മണത്തൂർ, കരിങ്കുന്നം, നെടിയകാവ് എന്നിവയാണ് നെല്ലപ്പാറയുടെ സമീപത്തുള്ള മറ്റ് ഗ്രാമങ്ങൾ.
ഇടുക്കി – കോട്ടയം ജില്ലകൾ അതിർത്തി പങ്കിടുന്ന ഒരു പ്രദേശം കൂടിയാണ് നെല്ലാപ്പാറ അവലംബം
ചാകര ഇംഗ്ലീഷ് വിലാസം https://ml.wikipedia.org/wiki/Chakara
ശാന്തമായ കര എന്ന അർത്ഥത്തിലാണ് ചാകര എന്ന് വിളിക്കപ്പെടുന്നത്.
കായംകുളം പൊഴി മുതൽ വടക്കോട്ട് മംഗലാപുരം വരെയുള്ള തീരക്കടലിൽ ചില ഭാഗങ്ങളിൽ കാലവർഷക്കാലത്ത് ചെളിയടിഞ്ഞ് കാണപ്പെടുന്ന പ്രതിഭാസമാണ് ചാകര (mud bank).
ചെളിയും വെള്ളവും കൂടിക്കലർന്ന് കട്ടികുറഞ്ഞ കുഴമ്പുരൂപത്തിൽ ഏതാണ്ട് 4-5 കി.
മി. നീളത്തിൽ തീരത്തോടു ചേർന്നും 5-6 കി.
മി. അർദ്ധചന്ദ്രാകൃതിയിൽ കടലിലേക്കുമായാണ് ചാകര വ്യാപിച്ചുകിടക്കുന്നത്.
ചെളിനിറഞ്ഞ ഇത്തരം തീരക്കടൽ പ്രതിഭാസം തെക്കേ അമേരിക്കയിലും ചൈനയിലും വലിയ നദികളുടെ നദീമുഖങ്ങളോടു ചേർന്നുള്ള തീരക്കടലിൽ കാണാറുണ്ട്.
അവിടെയൊക്കെ ഏതാണ്ട് സ്ഥിരമായി ഇതു കാണുന്നു.
എന്നാൽ കേരളതീരത്ത് കാലവർഷക്കാലത്തു മാത്രമാണ് ചാകര വളരെ പ്രകടമായി പ്രത്യക്ഷപ്പെടുന്നത്.
ഏറ്റവുമധികം നദികളും നദീമുഖങ്ങളുമുള്ളതിനാലാവും കേരളത്തിൽ ചാകര ഉണ്ടാവുന്നത്.
കാലവർഷക്കാലത്ത് അതിരൂക്ഷമായി കാണേണ്ട കടൽ ചാകരപ്രദേശത്ത് വളരെ ശാന്തമായി കാണുന്നു.
കാറ്റ്, ഒഴുക്ക്, തിര, ചെളി, സമുദ്രത്തിന്റെ അടിത്തട്ടിൽ നിന്ന് മുകളിലേക്കുണ്ടാകുന്ന ശക്തമായ ജലപ്രവാഹം എന്നിവമൂലമാണ്  ചാകര ഉണ്ടാവുന്നത്.
രണ്ട് അഴിമുഖങ്ങൾക്കിടയിലാണ് ചാകര കാണുന്നത്.
നദീമുഖത്ത് നിന്നുവരുന്ന ചെളിയും എക്കലും ഒരു സ്ഥലത്ത് അടിഞ്ഞു കൂടുന്നു.
എന്നാൽ കടൽ ഇവയെ പുറം തള്ളുന്നു.
മീനുകൾക്ക് ഭക്ഷണസങ്കേതമാകുന്ന ഇവിടേക്കു വൻതോതിൽ മീനുകൾ എത്തിച്ചേരും.
രണ്ടാഴ്ച മുതൽ മൂന്നു മാസം വരെ ഈ ചെളിക്കലക്കം ഒരിടത്തു തന്നെ നിന്ന ശേഷം മാറിപ്പോകുന്നു.
ചാകര വീഴുന്നിടത്ത് കടലിനു പ്രത്യേക ശാന്തതയായിരിക്കും.
ആ സമയത്ത് ചുറ്റിലും കടൽ ഇളകി ആർത്തിരമ്പുകയാവും.
ചാകര ഉള്ളപ്പോഴാണ് അപകട ഭയം കൂടാതെ മത്സ്യ ബന്ധനത്തിനു പോകാൻ കഴിയുന്നത്.
ശാന്തമായ കടലിനെത്തേടി പല ഭാഗത്തുനിന്നും വരുന്ന നൂറുകണക്കിനു മത്സ്യത്തൊഴിലാളികളും അവരുടെ യാനങ്ങളും മത്സ്യക്കച്ചവടക്കാരും അനുബന്ധ കച്ചവടക്കാരും എല്ലാവരുംകൂടി ഒരുക്കുന്ന ആരവം ചാകരപ്രദേശത്തിന് ഒരു ഉത്സവച്ഛായ പകരുന്നു.
അതു കൊണ്ടിതിനെ ചാകരക്കൊയ്ത്ത് എന്നും പറയാറുണ്ട്.
ശാന്തമായ ചാകരപ്രദേശം മത്സ്യങ്ങൾ കൂട്ടമായി വന്ന് വസിക്കുവാൻ കളമൊരുക്കുമെന്നും അവിടെ നിന്നാണ് ചാകര മത്സ്യബന്ധനം നടക്കുന്നതെന്നും കരുതുന്നവർ ധാരാളമുണ്ട്.
എന്നാൽ മത്സ്യത്തൊഴിലാളികൾ പറയുന്നത്, മത്സ്യബന്ധനം നടക്കുന്നത് ചാകരയ്ക്കുള്ളിലല്ല ചാകരയ്ക്കു പുറത്ത് പുറംകടലിലാണെന്നാണ്.
കാലവർഷക്കാലത്ത് ചാകര ഒരുക്കുന്ന സ്വാഭാവിക തുറമുഖം മത്സ്യത്തൊഴിലാളികൾ വള്ളമിറക്കുന്നതിനും മത്സ്യം പിടിച്ചു തിരിച്ചുവരുന്ന യാനങ്ങൾ കരയ്ക്കടുപ്പിക്കുന്നതിനും ഫലപ്രദമായി ഉപയോഗിക്കുക മാത്രമാണ് ചെയ്യുന്നത്.
ചാകരയുടെ ഉല്പത്തിയെക്കുറിച്ച്  വ്യത്യസ്തമായ ആശയങ്ങളാണുളളത്.
ചാകരയുടെ ചെളിത്തട്ട് സ്ഥിരമായിട്ടുള്ളതാണെന്നും കാലവർഷക്കാലത്തെ ശക്തമായ തിരകൾ ചാകരപ്രദേശത്തിന്റെ അടിത്തട്ടുമായി പ്രതിപ്രവർത്തിച്ച് അടിത്തട്ടിലെ ചെളിയെ ജലോപരിതലത്തിലേക്ക് തള്ളുകയും അവ ജലാശയത്തിൽ തങ്ങിനിൽക്കുകയും ചെയ്യുന്നു എന്ന ആശയമാണ് ചാകരോല്പത്തിയുമായി ഇപ്പോൾ പൊതുവെ അംഗീകരിക്കപ്പെട്ടിട്ടുള്ളത്.
സൂക്ഷ്മജലസസ്യങ്ങളുടെ സാന്നിധ്യം ചാകരപ്രദേശത്തെ ഫലസമൃദ്ധമാക്കുന്നു.
വലിയ തോതിലുള്ള ജന്തുപ്ലവകങ്ങളുടെ സാന്നിധ്യം ചാകരയെ ജീവൻതുടിക്കുന്ന ഒരു ആവാസവ്യവസ്ഥയായി മാറ്റുന്നു.
ചാകര ഉണ്ടാകുന്നതിനെക്കുറിച്ചും ഉണ്ടാകാതിരിക്കുന്നതിനെക്കുറിച്ചും തീരസന്തുലിതാവസ്ഥ നിലനിർത്തുന്നതിനെക്കുറിച്ചും ഇനിയും വളരെ അറിയാനുണ്ട്.
നിരന്തരമായ പഠനങ്ങളിലൂടെയേ ഇതു സാധ്യമാകൂ.
ഇൻസ്റ്റിറ്റിയുട്ട് ഓഫ് ഒഷീനോഗ്രഫി (എൻഐഒ) ശാസ്ത്രജ്ഞർ, ആലപ്പുഴ തീരത്തെ ചാകരയെ കുറിച്ച് നടത്തിയ പഠനത്തിൽ ആഗോളതാപനം തടയാൻ സഹായകരമാകുന്ന ബാക്ടീരിയ അടക്കം നിരവധി ജൈവ കൗതുകങ്ങളാണ് ചാകരയിൽ ഒളിഞ്ഞിരിക്കുന്നുവെന്നും.
ചാകര മൂലമുണ്ടാകുന്ന ഫ്രജിലേറിയ , നോക്റ്റിലുക്ക , കോസിനോഡിസ്‌കസ് പോലെയുള്ള സസ്യപ്ലവകങ്ങൾ കഴിക്കനാണ് മത്സ്യങ്ങൾ എത്തുന്നതെന്നും കണ്ടെത്തി.
ഫ്രജിലേറിയ കൂടുതലായി രൂപപ്പെടുന്ന സമയത്ത് ചാള ആകും കൂടുതൽ എത്തുക.
ചാള, അയല , ചെമ്മീൻ , കൊഴുവ എന്നീ മത്സ്യങ്ങളാണ് ഇങ്ങനെ ഒന്നിച്ചു കൂടുന്നത്.
തവിട്ടു നിറം കലർന്ന പച്ചനിറമുള്ള പോളവെള്ളമായിരിക്കും ഈ പ്രദേശങ്ങളിൽ കാണപ്പെടുക.
അടിത്തട്ടിൽ നിന്ന് ജലം ശക്തിയായി മുകളിലേക്ക് തള്ളുമ്പോൾ ഓക്‌സിജൻ ലഭിക്കാൻ മീനുകൾ മുകൾ ഭാഗത്തേക്ക് വരും.
അബുൽ കാസിം ഇംഗ്ലീഷ് വിലാസം https://ml.wikipedia.org/wiki/Abdul_Kasim അബുൽ കാസിം
അറബി - സ്പാനിഷ് വൈദ്യശാസ്ത്രജ്ഞനായിരുന്നു ‍അബുൽ കാസിം ( അറബി : أبو القاسم بن خلف بن العباس الزهراوي‎); പൂർണമായ പേര് അബുൽകാസിം ഖലാഫ് ഇബ്ൻ അബ്ബാസ് അൽ സഹ്രാവി.
936-ൽ എൽസഹ്രയിൽ ജനിച്ചു.
മാതാപിതാക്കൾ സ്പെയിൻകാരായിരുന്നു.
വൈദ്യശാസ്ത്രത്തിൽ അസാമാന്യമായ അവഗാഹം നേടിയിരുന്ന ഇദ്ദേഹം, കാലിഫ് അബിസ് അർറഹ്മാൻ മൂന്നാമന്റെ കൊട്ടാരഭിഷഗ്വരനായിരുന്നു.
അനവധി വൈദ്യശാസ്ത്രഗ്രന്ഥങ്ങൾ ഇദ്ദേഹം രചിച്ചിട്ടുണ്ട്.
മുപ്പത് ഭാഗങ്ങളായി തിരിച്ചിട്ടുള്ള അൽട്രാസ്രിഫ് (Altrasrif) ആണ് ഇവയിൽ പ്രധാനം.
ശസ്ത്രക്രിയയെ സംബന്ധിച്ച ഈ ആധികാരിക ഗ്രന്ഥത്തിലെ വിവിധോപകരണങ്ങളുടെ സചിത്രവിവരണം പ്രത്യേകം ശ്രദ്ധാർഹമായിരുന്നു.
500 വർഷത്തോളം യൂറോപ്പിൽ പാഠപുസ്തകമെന്ന നിലയിൽ ഇതാണ് അംഗീകരിക്കപ്പെട്ടിരുന്നതും, എപ്പിറ്റോമീ (Epitome) എന്ന ഗ്രന്ഥത്തെ ആധാരമാക്കിയാണ് രചിക്കപ്പെട്ടതെങ്കിലും അതിനെക്കാൾ മെച്ചപ്പെട്ടതായിരുന്നു ഇതിന്റെ ഉള്ളടക്കം.
അറബി ഭിഷഗ്വരന്മാർ അബുൽ കാസിമിനെ പിന്തുടരാൻ തയ്യാറായില്ലെങ്കിലും ലത്തീൻ യൂറോപ്പിലെ പ്രധാനാചാര്യൻ ഇദ്ദേഹം തന്നെയായിരുന്നു.
വൈദ്യശാസ്ത്രത്തിലെ ശസ്ത്രക്രിയാവിഭാഗത്തിന് ഒരു പ്രത്യേകപദവി നേടിക്കൊടുത്ത അബുൽ കാസിം 1013-ൽ നിര്യാതനായി.
അവലംബം http://wzzz.tripod.com/ZAHRAWI.html http://ismaili.net/mirrors/57_sina/zahrawi.htm Archived 2012-04-21 at the Wayback Machine .
Images for abu al-qasim al-zahrawi കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബുൽ കാസിം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
സി.കെ.പി വിലാസം ഗ്രന്ഥശാല ഇംഗ്ലീഷ് വിലാസം https://ml.wikipedia.org/wiki/C.
K.P.Vilasam_granthasala സി.കെ.പി വിലാസം ഗ്രന്ഥശാല